En 17-årig mand er indlagt på Aalborg Universitetshospital med svære hovedlæsioner efter han natten til lørdag styrtede på knallert.

Lidt før klokken 01 natten til lørdag kørte en 17-årig mand på sin knallert på Heerfordtsvej i Hjørring med hjelmen hængende på styret. Han mister kontrollen over knallerten og kører ind i en kantsten. - Han slår hovedet voldsomt og får svære hovedlæsioner, siger vagtchef ved Nordjyllands Politi, Per Jørgensen. Han er nu indlagt på Aalborg Universitetshospital, hvor man frygter, at manden får varige mén. Der er taget blodprøver, så man senere kan se om manden var påvirket af spiritus.